
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 994 

30 Δεκεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αδειες απουσίας οπλιτών . 1 

Σταδιακή επαναπρόσληψη προσωπικού ΚΥΔΕΠ και 
προσωπικού ΚΥΔΕΠ που αμείβονται από τους λογα¬ 
ριασμούς Ειδικής Διαχείρισης Σπόρων της Κρατικής 

Σποροπαραγωγής. 2 

Σταδιακή επαναπρόσληψη απολυθέντων άρθρο 25 
παρ. 13 και 17 του Ν. 2190/94 προσωπικού ΚΥΔΕΠ 
και προσωπικού ΚΥΔΕΠ που αμείβονται από τους 
λογαριασμούς Ειδικής Διαχείρισης Σπόρων της Κρα¬ 
τικής Σποροπαραγωγής (περιοχής Θράκης).3 

Σταδιακή επαναπρόσληψη απολυθέντων υπαλλήλων 
της ΚΥΔΕΠ και της Κρατικής Σποροπαραγωγής στα 
νομικά πρόσωπα εποπτείας Υπουργείου Γεωργίας, 
σύμφωνα με τις διατάξεις του άρθρου 25 παρ. 13 

του Ν. 2190/94. 4 

Διορισμός μελών του Ανώτατου Επιστημονικού Συμ¬ 
βουλίου (Α.Ε.ΣΥ.). 5 

Αναγνώριση Νοσοκομειακών Μονάδων ως κατάλληλων 

για άσκηση των γιατρών. ς 

Παραχώρηση άδειας για την ίδρυση, λειτουργία και 
εκμετάλλευση καζίνο στο Πόρτο Καρράς Χαλκιδι¬ 
κής. 7 

Σύσταση ίδιου Νομικού Προσώπου με το όνομα «ΚΕ¬ 
ΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 
ΑΓΙΟΥ ΘΩΜΑ» στη Κοινότητα Αγίου θωμά Ν. βοιω¬ 
τίας. 

... 8 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.446/8/215808α ( 1 ) 

Αδειες απουσίας οπλιτών. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 3 και της παραγράφου 2 του 
άρθρου 13 του Ν. 1763/88 «Στρατολογία των Ελλήνων» 
(ΦΕΚ 57Α ), όπως αυτή αντικαταστάθηκε με την παρά¬ 
γραφο 3 του άρθρου 15 του Ν. 1911 /90 (ΦΕΚ 166 τ.Α'). 

β. Τις διατάξεις της με αριθμό πρωτ. Γ 5815/19.12.93 
κοινής απόφασης του Πρωθυπουργού και του Υπουργού 


Εθνικής Άμυνας «Ανάθεση αρμοδιότητων Υπουργού 
Εθνικής Αμυνας στους Υφυπουργούς Εθνικής Άμυνας» 
(ΦΕΚ 914 τ.Β ). 

γ. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού. 

δ. Σχετική πρόταση του Αρχηγού ΓΕΕΘΑ (Φ. 446/7/ 
24.11.94), αποφασίζουμε: 

Άρθρο 1 

Η πρώτη περίοδος της παραγράφου 7 του άρθρου 8 της 
Φ. 429.1/157/340105/Σ.3990/8.9.88 απόφασης του 
Υφυπουργού Εθνικής Άμυνας (ΦΕΚ 675 τ.Β ), όπως το 
άρθρο αυτό αντικαταστάθηκε με το άρθρο 2 της Φ. 429.1 / 
113/116636/Σ.3465/11.6.91 απόφασης του Υπουργού 
Εθνικής Άμυνας (ΦΕΚ 463 τ.Β ), αντικαθίσταται ως εξής: 

«Η τιμητική άδεια χορηγείται στους οπλίτες μετά την 
ολοκλήρωση του Β' κύκλου εκπαίδευσης τους και σε καμ- 
μία περίπτωση πριν από τη συμπλήρωση στρατιωτικής 
υπηρεσίας οκτώ (8) μηνών, για διακεκριμένες πράξεις είτε 
κατά την εκτέλεση της στρατριωτικής υπηρεσίας τους 
είτε εκτός αυτής». 

Άρθρο 2 

Τα θέματα που αναφέρονται στη διαδικασία χορήγησης 
τιμητικών αδειών σε οπλίτες για συμμετοχή τους σε αθλη¬ 
τικές δραστηριότητες εθνικών ομάδων ή αθλητικών συλ¬ 
λόγων και σωματείων πρώτης ή δεύτερης εθνικής κατηγο¬ 
ρίας, στην ένταξη των αθλητών οπλιτών σε κατηγορίες, 
στις ειδικότητες που θα τους απονέμονται καθώς και κάθε 
άλλη αναγκαία λεπτομέρεια ρυθμίζονται με Πάγια Διαταγή 
που εκδίδεται από το ΓΕΕΘΑ/ΑΣΑΕΔ. 

Άρθρο 3 

Η απόφαση αυτή να δημοσιευθεί στην Εφημερίδα της 
Κυβερνήσεως και να αρχίσει να ισχύει δύο μήνες μετά τη 
δημοσίευσή της. 

Αθήνα, 2 Δεκεμβρίου 1994 

Ο ΥΦΥΠΟΥΡΓΟΣ 

ΝΙΚΟΛΑΟΣ ΚΟΥΡΗΣ 











9338 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 439872 (2) 

Σταδιακή επαναπρόσληψη προσωπικού ΚΥΔΕΠ και προ¬ 
σωπικού ΚΥΔΕΠ που αμείβονται από τους λογαρια¬ 
σμούς Ειδικής Διαχείρισης Σπόρων-της Κρατικής Σπο¬ 
ροπαραγωγής. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Τις διατάξεις του άρθρου 25 (παρ. 10) του Ν. 
2190/94 «Σύσταση ανεξάρτητης αρχής για την επιλογή 
προσωπικού και ρύθμιση θεμάτων διοίκησης». 

3. Την με αριθμ. 424905/4.11.94 (ΦΕΚ 828/8.11.94/ 
τ.Β’) κοινή Υπουργική απόφαση όπως τροποποιήθηκε με 
την αριθμ. 433569/9.12.94 (ΦΕΚ 916/12.12.94/τ.Β') 
όμοια, σύμφωνα με την οποία καθορίστηκε ο αριθμός θέ¬ 
σεων που θα καλυφθούν με επαναπρόσληψη προσωπικού 
που απολύθηκε από την ΚΥΔΕΠ και του προσωπικού της 
ΚΥΔΕΠ που αμείβονται από τους λογαριασμούς Ειδικής 
Διαχείρισης Σπόρων της Κρατικής Σποροπαραγωγής. 

4. Τις υποβληθείσες αιτήσεις των υποψηφίων για επα¬ 
ναπρόσληψη σύμφωνα με την παρ. 13 του άρθρου 25 του 
Ν. 2190/94, αποφασίζουμε: 

Ορίζουμε όπως η επαναπρόσληψη του κατωτέρω προ¬ 
σωπικού που υπάγεται στις διατάξεις της παρ. 13 του άρ¬ 
θρου 25 του Ν. 2190/94, ολοκληρωθεί μέχρι 31.12.94, 
ήτοι: 

Α’ ΠΡΟΣΩΠΙΚΟ ΚΥΔΕΠ 
ΚΑΤΗΓΟΡΙΑ Π.Ε. 

Τεσσάρων (4) Γεωπόνων 
Ενός (1) Χημικού 

Ενός (1) Διοικητικού 

Επτά (7) Οικονομικών 

Τριών (3) Ηλεκτρολόγων - Μηχανικών 

Ενός (1) Πολιτικού Μηχανικού 
17 

ΚΑΤΗΓΟΡΙΑ Τ.Ε. 

Τεσσάρων (4) Τεχνολόγων Γεωπονίας 
Τριών (3) Διοικητικών - Λογιστικών 

Τριών (3) Τεχνολόγων Ηλεκτρολόγων 

Ενός (1) Τεχνολόγου Τοπογράφου 

11 

ΚΑΤΗΓΟΡΙΑ Δ.Ε. 

Δύο (2) Δακτυλογράφων 
Τριώ{3) Εργοδηγών Δομικών Έργων 
Δύο (2) Πρακτικών Μηχανικών 
Ενός(1) Οδηγού 
8 

ΚΑΤΗΓΟΡΙΑ Υ.Ε. 

Ενός (1) Φύλακα 
Δύο (2) Καθαριστριών 
3 

Β’ ΠΡΟΣΩΠΙΚΟ ΚΥΔΕΠ ΠΟΥ ΑΜΕΙΒΟΝΤΑΙ 
ΑΠΟ ΛΟΓΑΡΙΑΣΜΟΥΣ ΕΙΔ. ΔΙΑΧ. ΣΠΟΡΩΝ 
ΤΗΣ ΚΡΑΤΙΚΗΣ ΣΠΟΡΟΠΑΡΑΓΩΓΗΣ 

ΚΑΤΗΓΟΡΙΑ Π.Ε. 

Δύο (2) Γεωπόνων 
Ενός(1) Χημικού 
3 

ΚΑΤΗΓΟΡΙΑ ΤΕ 

Οκτώ (8) Τεχνολόγων Γεωπονίας 


ΚΑΤΗΓΟΡΙΑ ΔΕ 
Ενός (1) Γεωργοτεχνίτη 
Ενός (1) Αναλυτή 

Δύο (2) Βοηθών Σποροπαραγωγών 
Ενός (1) Παρασκευαστή 
Επτά (7) Διοικητικών - Λογιστικών 
Ενός (1) Δακτυλογράφου 
Ενός (1) Εργοδηγού Γεωμέτρη - Τυπογράφου 
Ενός (1] Οδηγού 
15 

ΚΑΤΗΓΟΡΙΑ ΥΕ 
Δύο (2) Εργατών 

ΓΕΝΙΚΟ ΣΥΝΟΛΟ 67. 

2. Η προκαλούμενη δαπάνη μισθοδοσίας του ανωτέρω 
προσωπικού, ύψους 13,4 εκ. δρχ. θα αντιμετωπισθεί από 
την πίστωση που έχει εγγράφει για το σκοπό αυτό στον 
προϋπολογισμό του ΥΠΟΙΚ τρέχοντος έτους Φ.23/240, 
ΚΑΕ 5295. 

Για τη δαπάνη που προκαλείται το οικ. έτος 1995, 
ύψους 186,5 εκ. δρ., έχει προβλεφθεί πίστωση στον 
Προϋπ. του Υπ. Γεωργίας Φ.29/110 ΚΑΕ 0211 κ.λπ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΓΕΩΡΓΙΑΣ 

Α. ΠΑΠΑΔΟΠΟΥΛΟΣ Γ. ΜΩΡΑΪΤΉΣ 

-♦- 

Αριθ. 439871 (3) 

Σταδιακή επαναπρόσληψη απολυθέντων άρθρο 25 παρ. 
13 και 17 του Ν. 2190/94 προσωπικού ΚΥΔΕΠ και 
προσωπικού ΚΥΔΕΠ που αμείβονται από τους λογαρια¬ 
σμούς Ειδικής Διαχείρισης Σπόρων της Κρατικής Σπο¬ 
ροπαραγωγής (περιοχής Θράκης). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Τις διατάξεις του άρθρου 25 παρ. 10 του Ν. 2190/94 
«Σύσταση ανεξάρτητης αρχής για την επιλογή προσωπι¬ 
κού και ρύθμιση θεμάτων διοίκησης». 

3. Την με αριθμ. 424905/4.11.94 (ΦΕΚ 828/8.11.94/ 
τ.Β ) κοινή Υπουργική απόφαση όπως τροποποιήθηκε με 
την αριθμ. 433569/9.12.94 (ΦΕΚ 916/12.12.94/τ.Β ) 
όμοια. 

4. Τις υποβληθείσες αιτήσεις των υποψηφίων για επα¬ 
ναπρόσληψη σύμφωνα με την παρ. 13 του άρθρου 25 του 
Ν. 2190/94, οι οποίοι είναι κάτοικοι της περιοχής Θράκης, 
αποφασίζουμε: 

1. Ορίζουμε όπως η επαναπρόσληψη του κατωτέρω 
προσωπικού που υπάγονται στις διατάξεις των παρ. 13 και 
17 του άρθρου 25 του Ν. 2190/94, και οι οποίοι είναι κά¬ 
τοικοι της περιοχής Θράκης ολοκληρωθεί μέχρι 31.12.94, 
ήτοι: 

Α' ΠΡΟΣΩΠΙΚΟ ΚΥΔΕΠ 

ΚΑΤΗΓΟΡΙΑ Π.Ε. 

Ενός (1) Γεωπόνου 

Ενός (1) Μηχανολόγου - Ηλεκτρολόγου - Μηχανικού 

ΚΑΤΗΓΟΡΙΑ Τ.Ε. 

Ενός (1) Τεχνολόγου Γεωπονίας 
Δύο (2) Ηλεκτρονικών 

ΚΑΤΗΓΟΡΙΑ ΔΈ. 

Ενός (1) Γεωργοτεχνίτη 

Δέκα (10) Διοικητικών - Λογιστικών 

Μιάς (1) Δακτυλογράφου 

Δύο (2) Εργοδηγών Δομ. Έργων 

Ενός (1) Εργοδηγού Μηχανολόγου 

ΚΑΤΗΓΟΡΙΑ Υ.Ε. 

Ενός (1) Κλητήρα 

Β’ ΠΡΟΣΩΠΙΚΟ ΚΥΔΕΠ ΠΟΥ ΑΜΕΙΒΟΝΤΑΙ 
ΑΠΟ ΛΟΓΑΡΙΑΣΜΟΥΣ ΕΙΔΙΚΗΣ ΔΙΑΧΕΙΡΙΣΗΣ 
ΣΠΟΡΩΝ ΤΗΣ ΚΡΑΤΙΚΗΣ ΣΠΟΡΟΠΑΡΑΓΩΓΗΣ 

ΚΑΤΗΓΟΡΙΑ Τ.Ε. 

Δύο (2) Τεχνολόγοι Γεοπονίας 

ΚΑΤΗΓΟΡΙΑ ΔΕ 

Ενός (1) Αναλυτή Σποροπαραγωγής 
ΓΕΝΙΚΟ ΣΥΝΟΛΟ 24. 

2. Η προκαλούμενη δαπάνη μισθοδοσίας του ανωτέρω 
προσωπικού, ύψους 4,3 εκ. δρχ. θα αντιμετωπισθεί από 
την πίστωση που έχει εγγράφει για το σκοπό αυτό στον 
προϋπολογισμό του ΥΠΟΙΚ τρέχοντος έτους Φ.23/240 
ΚΑΕ 5295. 

Για τη δαπάνη που προκαλείται το οικ. έτος 1995, 
ύψους 66,8 εκ. δρ., έχει προβλεφθεί πίστωση στον 
Προϋπ. του Υπ. Γεωργίας Φ.29/110 ΚΑΕ 0211 κ.λπ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΓΕΩΡΓΙΑΣ 

Α. ΠΑΠΑΔΟΠΟΥΑΟΣ Γ. ΜΩΡΑΪΤΗΣ 

-♦- 

Αριθ. ( 4 ) 

Σταδιακή επαναπρόσληψη απολυθέντων υπαλλήλων της 
ΚΥΔΕΠ και της Κρατικής Σποροπαραγωγής στα νομικά 
πρόσωπα εποπτείας Υπουργείου Γεωργίας, σύμφωνα 
με τις διατάξεις του άρθρου 25 παρ. 13 του Ν. 2190/ 
94. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 25 παρ. 13 του Ν. 2190/94 
«Σύσταση ανεξάρτητης αρχής για την επιλογή προσωπι¬ 
κού και ρύθμιση θεμάτων διοίκησης». 

2. Την αριθ. 424905/4.11.1994 απόφαση των Υπουρ¬ 
γών Προεδρίας της Κυβέρνησης, Οικονομικών και Γεωρ¬ 
γίας «Καθορισμός αριθμού θέσεων που θα καλυφθούν με 
επαναπρόσληψη προσωπικού που απολύθηκε από την 
ΚΥΔΕΠ και προσωπικού με σχέση εργασίας ιδιωτικού δι¬ 
καίου αορίστου χρόνου ΚΥΔΕΠ που αμείβονται από τους 
λογαριασμούς Ειδικής Διαχείρισης Σπόρων της Κρατικής 
Σποροπαραγωγής και κατανοή των θέσεων αυτών, όπως 
τροποποιήθηκε μεταγενέστερα. 

3. Τα από 21.6.94, 6.7.94 και 18.1.94 πρακτικά της 
Τριμελούς Επιτροπής του άρθρου 26 παρ. 4 του Ν. 2190/ 
94, με την οποία κρίθηκαν αιτήσεις προσωπικού της ΚΥ¬ 
ΔΕΠ, που αμείβονται από τους λογαριασμούς Ειδικής Δια¬ 
χείρισης Σπόρων της Κρατικής Σποροπαραγωγής, για 
επαναπρόσληψη. 


4. Τις σχετικές προτάσεις των νομικών προσώπων δη¬ 
μοσίου και ιδιωτικού δικαίου εποπτείας μας (Εθνικός Ορ¬ 
γανισμός Καπνού, Επιτροπή Δημοσίων Κήπων και Δεν- 
δροστοιχιών, Οργανισμός Βάμβακος, Αγροτική Τράπεζα 
Ελλάδος Α.Ε., Οργανισμός Ελληνικών Γεωργικών Ασφαλί¬ 
σεων, Εθνικό Ίδρυμα Αγροτικής Έρευνας), για την στα¬ 
διακή επαναπρόσληψη του ανωτέρω προσωπικού. 

5. Το γεγονός ότι υπάρχουν εγγεγραμένες πιστώσεις 
στους προϋπολογισμούς των παραπάνω φορέων για τα 
έτη 1994 και 1995, αποφασίζουμε: 

1. Ορίζουμε όπως η επαναπρόσληψη των απολυθέντων 
υπαλλήλων της ΚΥΔΕΠ και της Κρατικής Σποροπαραγω¬ 
γής σύμφωνα με το άρθρο 25 παρ. 13 του Ν. 2190/94, γί¬ 
νει κατά το Β' εξάμηνο έτους 1994 και Α’ και Β' εξάμηνο 
έτους 1995 στα κατωτέρω νομικά πρόσωπα, κατά εξά¬ 
μηνο και ειδικότητα προσωπικού ως εξής: 

Α) Ν.Π.Δ.Δ. 

α. ΕΘΝΙΚΟΣ ΟΡΓΑΝΙΣΜΟΣ ΚΑΠΝΟΥ 


Ειδικότητα 

Β' εξάμ. 

Α’ εξάμ. 

Β’ εξάμ. 


1994 

1995 

1995 

Γεωπόνοι ΠΕ 

4 

2 


Διοικητικοί-Οικονομικοί ΠΕ 

_ 


2 

Αναλυτές-Προγραμματιστές ΠΕ 

1 

_ 


Διοικητικοί-Λογιστικοί ΔΕ 

_ 

1 

2 

Ηλεκτροτεχνίτες ΔΕ 

- 

1 


ΣΥΝΟΛΟ 

5 

4 

4 

β) ΕΠΙΤΡΟΠΗ ΔΗΜΟΣΙΩΝ ΚΗ¬ 
ΠΩΝ ΚΑΙ ΔΕΝΔΡΟΣΤΟΙΧΙΩΝ 
Διοικητικοί ΠΕ 

1 



Εργάτες ΥΕ 

1 

2 

2 

ΣΥΝΟΛΟ 

2 

2 

2 

Υ) ΟΡΓΑΝΙΣΜΟΣ ΒΑΜΒΑΚΟΣ 
Γεωπόνοι ΠΕ 


2 


Μηχανικοί ΠΕ 

_ 

1 


Τεχνολόγοι Γεωπονίας ΤΕ 

- 

2 

— 

ΣΥΝΟΛΟ 

_ 

5 

_ 


Β) Ν.Π.Ι.Δ. 

α) ΟΡΓΑΝΙΣΜΟΣ ΕΛΛΗΝΙΚΩΝ 
ΓΕΩΡΓΙΚΩΝ ΑΣΦΑΛΙΣΕΩΝ 
(ΕΛΓΑ) 

Διοικητικοί ΠΕ 
Οικονομικοί ΠΕ 
Χειριστές Η/Υ ΔΕ 
Διοικητικοί - Λογιστικοί ΔΕ 
Δακτυλογράφοι ΔΕ 
Τηλεφωνητές ΔΕ 
Εργοδηγοί Μηχανολόγοι ΔΕ 
Κλητήρες ΥΕ 
Εργάτες ΥΕ 
Καθαρίστριες ΥΕ 

ΣΥΝΟΛΟ 

β) ΑΓΡΟΤΙΚΗ ΤΡΑΠΕΖΑ ΕΛΛΑ 
ΔΟΣ Α.Ε. 

Γεωπόνοι ΠΕ 
Διοικητικοί ΠΕ 
Οικονομικοί ΠΕ 
Χημικοί ΠΕ 
Χημικοί Μηχανικοί ΠΕ 
Διοικητικοί ΤΕ 


3 

3 

- " 1 

10 9 12 

1 1 1 

1 

1 2 

2 

3 


17 


17 


16 


3 

4 

17 

1 

1 

1 

Τεχνολόγοι Γεωπονίας ΤΕ 

1 

- 

1 

Διοικητικόί-Λογιστικοί ΔΕ 

8 

39 

40 

Δακτυλογράφοι ΔΕ 

2 

1 

- 

Σχεδιαστές ΔΕ 

1 

- 

- 

Χειριστές Η/Υ ΔΕ 

1 

- 

- 

Αναλυτές ΔΕ 

1 

- 

— 

ΣΥΝΟΛΟ 

41 

41 

41 

γ) ΕΘΝΙΚΟ ΙΔΡΥΜΞΑ ΑΓΡΟΤΙ¬ 




ΚΗΣ ΕΡΕΥΝΑΣ 




Γεωπόνοι ΠΕ 

3 

- 

- 

Διοικητικοί-Λογιστικοί ΤΕ 

- 

1 

- 

Τεχνολόγοι Γεωπονίας ΤΕ 

1 

~ 

- 

Διοικητικοί - Λογιστικό ΔΕ 

1 

2 

2 

Δακτυλογράφοι ΔΕ 

- 

1 

— 

Χειριστές Μηχανημάτων ΔΕ 

1 

1 

1 

Εργάτες ΥΕ 

2 

3 

5 

Φύλακες ΥΕ 

1 

- 

1 

Καθαρίστριες ΥΕ 

1 

1 

1 

ΣΥΝΟΛΟ 

10 

9 

9 


Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 29 Δεκεμβρίου 1994 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΓΕΩΡΓΙΑΣ 

Α. ΠΑΠΑΔΟΠΟΥΛΟΣ Γ. ΜΩΡΑΪΤΗΣ 

-♦- 

Αριθ. ΔΥΙα/οικ. 45622 (5) 

Διορισμός μελών του Ανώτατου Επιστημονικού Συμβου¬ 
λίου (Α.Ε.ΣΥ.). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 4 του Ν. 1965/1991 (ΦΕΚ 
146/1991 τ.Α') «Τροποποίηση και συμπλήρωση των κει¬ 
μένων διατάξεων του Εθνικού Οργανισμού Φαρμάκων 
(Ε.Ο.Φ.) και άλλες διατάξεις». 

2. Τις διατάξεις του Π.Δ. 153/1992 (ΦΕΚ 73/1992 τ.Α') 
«Οργάνωση, λειτουργία και αρμοδιότητες του Ανωτάτου 
Επιστημονικού Συμβουλίου (Α.Ε.ΣΥ.). 

3. Τις διατάξεις του άρθρου 5 του Ν. 2173/1993 (ΦΕΚ 
208/1993 τ.Α') «Ανασυγκρότηση του Εθνικού Συμβουλίου 
Ραδιοτηλεόρασης, ίδρυση της Εθνικής Επιτροπής Ηλε¬ 
κτρονικών μέσων Εποικοινωνίας και άλλες διατάξεις». 

4. Τις αριθ. Δία/οικ. 14221/17.3.1992 (ΦΕΚ 215/ 
1992 τ.Β') και Δία/οικ. 20606/16.4.1992 (ΦΕΚ 288/ 
1992 τ.Β') αποφάσεις, αποφασίζουμε: 

1. Διορίζουμε μέλη του Ανώτατου Επιστημονικού Συμ¬ 
βουλίου (Α.Ε.ΣΥ.) τα κατωτέρω πρόσωπα: 

α. Μενέλαο Μπατρίνο, Καθηγητή Φαρμακολογίας με 
αναπληρωτή του τον Μιχ. Μαραγκουδάκη, Καθηγητή 
Φαρμακολογίας Παν. Πατρών. 

β. Αντώνη Κουτσελίνη, Καθηγητή Τοξικολογίας 

γ. Πέτρο Γεωργακόπουλο, Καθηγητή Φαρμακ. Τεχνο¬ 
λογίας με αναπληρωτή του τον Αστερ. Τσκρτσόγλου, Κα¬ 
θηγητή Φαρμακευτικής Πανεπ. θεσ/νίκης. 

δ. Κων/νο Σέκερη, Καθηγητή Παν/μίου Αθηνών, με 
αναπληρωτή του τον Χαρ. Παταργία, Καθηγητή Βιολο¬ 
γίας. 

ε. Βασ. Βασιλόπουλο, Καθηγητή Κτηνιατρικής με ανα¬ 
πληρωτή του τον Αχιλ. Παπαστεριάδη, Καθηγητή Κτηνια¬ 


τρικής Πανεπ. θεσ/νίκης. 

στ. Σωτήρη Ράπτη, Καθηγητή Παθολογίας με αναπλη¬ 
ρωτή του τον Αχιλλέα Τουρκαντώνη, ομοίως. 

ζ. Χρ. Καττάμη, Καθηγητή Παιδιατρικής με αναπληρωτή 
του τον Πέτρο Λαπατσάνη, Καθηγητή Παιδιατρικής Πα¬ 
νεπ. Ιωαννίνων. 

η. Σπυρ. Μουλόπουλο, Καθηγητή θεραπευτικής με 
αναπληρωτή του τον Δημ. Κούτρα, Καθηγητή Παθολο¬ 
γίας. 

θ. Κων/νο Παπαγεωργίου, Καθηγητή Νευρολογίας - 
Ψυχιατρικής με αναπληρωτή του τον Κων/νο Στεφάνή, 
ομοίως. 

ι. Ιωάννη Παπαδημητρίου, Καθηγητή Χειρουργικής με 
αναπληρωτή του τον Μιχ. Σέχα, ομοίως. 

ια. Χαραλ. Προυκάκη, Καθηγητή Ιατρικής Φυσικής με 
αναπληρωτή του τον Κ. Παπαβασιλείου, Καθηγητή Ακτι¬ 
νολογίας. 

ιβ. Ιωάννη Στρατηγό, Καθηγητή Δερματολογίας με ανα¬ 
πληρωτή του τον Διον. Τσαμπάο, Καθηγητή Δερματολο¬ 
γίας Πανεπ. Πατρών. 

ιγ. Γ. Αντωνιάδη, Καθηγητή Μικροβιολογίας με αναπλη¬ 
ρωτή του τον Γεώργιο Δημητρακόπουλο, Καθηγητή Μι¬ 
κροβιολογίας Πανεπ. Πατρών. 

ιδ. Διονύσιο Αραβαντινό, Καθηγητή Μαιευτικής - Γυναι- 
κολογίας με αναπληρωτή του τον Δημ. Λώλη, Καθηγητή 
Μαιευτικής - Γυναικολογίας Πανεπ/μίου Ιωαννίνων. 

ιε. Ζαχ. Ματζαβίνο, Καθηγητή Οδοντιατρικής με ανα¬ 
πληρωτή του τον Αγγ. Αγγελόπουλο, ομοίως. 

2. Η θητεία των ανωτέρω διοριζομένων θα είναι μέχρι 29 
Μαρτίου 1995. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 15 Δεκεμβρίου 1994 

Ο ΥΠΟΥΡΓΟΣ 

ΔΗΜ. ΚΡΕΜΑΣΤΙΝΟΣ 
-♦- 

Αριθ. Υ7/11177 (6) 

Αναγνώριση Νοσοκομειακών Μονάδων ως κατάλληλων για 
άσκηση των γιατρών. 

Ο ΓΕΝΙΚΟΣ ΔΙΕΥΘΥΝΤΗΣ ΥΓΕΙΑΣ 
Έχοντας υπόψη: 

1. Τις διατάξεις του άρθρου 6 του Ν.Δ. 3366/55 καθώς 
και της παρ. 2 του άρθρου 8 του Ν. 2071/92. 

2. Τις με αριθ. 1/20.1.94, 5/20.5.94, 8/8.9.94, 9/ 
22.9.94,10/20.10.94 ,11 /10.11.94,12/1.12.94, γνωμο¬ 
δοτήσεις της Υποεπιτροπής για αναγνώριση Κέντρων για 
χορήγηση ειδικότητας. 

3. Την με αριθ. 3964/13.12.94 απόφαση της Εκτελε¬ 
στικής Επιτροπής του ΚΕ.Σ.Υ. 

4. Την με αριθ. ΔΥ3α/οικ. 504/20.9.94 (ΦΕΚ Β 708/ 
94) απόφαση του Υφυπουργού Υγείας, Πρόνοιας και Κοι¬ 
νωνικών Ασφαλίσεων για μεταβίβαση αρμοδιοτήτων και 
του δικαιώματος υπογραφής εγγράφων «Με Εντολή Υφυ¬ 
πουργού» για τον Τομέα Υγεία, αποφασίζουμε: 

1. Κυρώνουμε την ανωτέρω (3) σχετική γνωμοδότηση 
της Ε.Ε. του ΚΕ.Σ.Υ., με την οποία αναγνωρίζονται οι ακό¬ 
λουθες νοσοκομειακές μονάδες, ως κατάλληλες για 
άσκηση των γιατρών στις αναφερόμενες ειδικότητες: 

1. Περιφ. Γεν. Νοσ/μείο Αθηνών «ΙΠΠΟΚΡΑΤΕΙΟ» 
Γαστρεντερολογικό Τμήμα: Πλήρη άσκηση για Γαστρε- 

ντερολογία. 

2. Περιφ. Γενικό Νοσ/μείΟ Νοσημάτων θώρακος Αθη¬ 
νών «Η ΣΩΤΗΡΙΑ» 

Χειρουργικό Τμήμα: Πλήρη άσκηση για Χειρουργική. 

3. Γενικό Νομ/κό Νοσ/μείο Ξάνθης 

Ορθοπεδικό Τμήμα: Πλήρη άσκηση στην Ορθοπε¬ 
δική. 

4. Γενικό Νομ/κό Νοσ/μείο Χαλκιδικής 
Καρδιολογικό Τμήμα: 1 % χρόνο στην κλινική Καρδιολο- 

γία. 

5. Γεν. Περιφ. Νοσ/μείο θεσ/νίκης «ΙΠΠΟΚΡΑΤΕΙΟ» 

- Νευρολογικό Τμήμα: Πλήρη άσκηση στην Νευρολο- 
γία. 

- Β2 Χειρουργική Κλινική: 3 χρόνια στην Αγγειοχει¬ 
ρουργική. 

6. Περιφ. Πανεπιστημιακό Γενικό Νοσ/μείο Πατρών 
Ρευματολογικό Τμήμα της Παν/κής Παθολογικής κλινι¬ 
κής: 2 χρόνια στην Ρευματολογία (Μείωση από (3) τρία 
χρόνια σε (2) δύο χρόνια). 

Οι ειδικευόμενοι γιατροί του Ρευματολογικού Τμήματος 
της Παν/κής Παθολογικής Κλινικής που έχουν διορισθεί 
για τρία (3) χρόνια, θα παραμείνουν στο Τ μήμα αυτό και θα 
ολοκληρώσουν τα (3) τρία χρόνια. 

II. Από τις διατάξεις της παρούσης απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 1994 

Ο Γενικός Διευθυντής Υγείας 
Γ. ΠΑΠΟΥΤΣΑΚΗΣ 

-»- 

Αριθ. 2096 (7) 

Παραχώρηση άδειας για την ίδρυση, λειτουργία και εκμε¬ 
τάλλευση καζίνο στο Πόρτο Καρράς Χαλκιδικής. 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

α) Το Ν. 1835/10.3.1989 (ΦΕΚ 76Α/1989) «Σύσταση 
Υπουργείου Τουρισμού και ρύθμιση θεμάτων δημόσιας 
διοίκησης». 

β) Το Π.Δ. 459/12.11.1993 (φεκ 139α/1993) «Ανασύ¬ 
σταση του Υπουργείου Τουρισμού και καθορισμός των αρ¬ 
μοδιοτήτων του». 

γ) Το Ν. 2160/1993 (ΦΕΚ 118Α/1993) «Ρύθμιση για 
τον Τουρισμό και άλλες διατάξεις». 

δ) Το 2206/1994 (ΦΕΚ 62Α/1994) «Ίδρυση, Οργά¬ 
νωση, Λειτουργία, Ελεγχος Καζίνων και άλλες διατά¬ 
ξεις». 

ε) Το άρθρο 29α του Ν. 1558/85 που συμπληρώθηκε με 
το άρθρο 27 του Ν. 2081/1992. 

στ) Την υπ’ αριθμ. 920/1994 (ΦΕΚ 422Β/1994) από¬ 
φαση του Υπουργού Τουρισμού. 

ζ) Την υπ’ αριθμ. 1390/1994 (ΦΕΚ637/Β/1994) Κοινή 
Υπουργική Απόφαση των Υπουργών Οικονομικών και Του- 
ρισμού «Περί συστάσεως θέσεων Γραμματείας Καζί¬ 
νων». 

η) Την υπ’ αριθμ. 1310/1.8.1994 απόφαση του Υπουρ¬ 
γού Τουρισμού για τη σύσταση της Επιτροπής που προ¬ 
βλέπει το άρθρο 8 και 9 του Ν. 2206/1994. 

θ) Το άρθρο 57 του Ν. 2224/1994 (ΦΕΚ 112Α/ 
1994). 

ι) Την από 15.11.1994 με Α.Π. 1945 Επιστολή του 
Υπουργού Οικονομικών. 

Την από 5.8.1994 προσφορά (Α.Π. 12). 


ιβ) Το από 12.10.1994 Πρακτικό της Επιτροπής διαγω¬ 
νισμού. 

ιγ) Τις υπ’ αριθ. πρωτ. 1950/10.11.1994 και 1956/ 
11.11.1994 προσκλήσεις του Υπουργού Τουρισμού. 

ιδ) Το από 17.11.1994 αποδεικτικό κατάθεσης της χρη¬ 
ματικής προσφοράς στην Τράπεζα Ελλάδας (ΥΠΟΚΑΤΑ¬ 
ΣΤΗΜΑ ΘΕΣΣΑΛΟΝΙΚΗΣ). 

ιε) Το από 28.11.1994 πρακτικό Δ.Σ. της Ανώνυμης 
Εταιρείας με την επωνυμία «ΚΑΖΙΝΟ ΠΟΡΤΟ ΚΑΡΡΑΣ 
ΑΕ» με το οποίο πιστοποιείται η ολοσχερής καταβολή του 
μετοχικού κεφαλαίου της Εταιρείας ποσού δρχ. 
2.000.000.000. 

ιστ) Το γεγονός ότι με την απόφαση αυτή δεν προκαλεί- 
ται δαπάνη εις βάρος του Κρατικού Προϋπολογισμού απο¬ 
φασίζει: 

Το Ελληνικό Δημόσιο (εφεξής «Δημόσιο») παραχωρεί 
δια του παρόντος σύμφωνα με: 

α) το Ν. 2206/19.4.1994 (ΦΕΚ 62Α/20.4.1994). 

«Ίδρυση, Οργάνωση, Λειτουργία, Ελεγχος Καζίνων και 
άλλες διατάξεις, 

β) την Υ.Α. 920/1994 (ΦΕΚ 422Β), 

γ) την Α.Π. 12 προσφορά και την αποδοχή της από την 
Επιτροπή διαγωνισμού, 

δ) τις διατάξεις της κειμένης Νομοθεσίας και τις κανονι¬ 
στικές διατάξεις που αφορούν τη λειτουργία των Καζίνων, 
στην Ανώνυμη Εταιρεία με την επωνυμία «ΚΑΖΙΝΟ 
ΠΟΡΤΟ ΚΑΡΡΑΣ Α.Ε.» που εδρεύει στη Θεσσαλονίκη, 
οδός Φραγκίνη 9 (εφεξής ο «Κάτοχος της Αδειας»)-, η 
οποία πληροί τις οικονομικές, νομικές και τεχνικές προϋ¬ 
ποθέσεις, -την παρούσα άδεια με σκοπό την ίδρυση και 
λειτουργία μιας επιχείρησης καζίνο και των συνοδευτικών 
αυτής εγκαταστάσεων σύμφωνα με το άρθρο 2 της πα¬ 
ρούσης στις εγκαταστάσεις του Πόρτο Καρράς στη Χαλκι¬ 
δική υπό τους όρους και τις προϋποθέσεις που διαλαμβά¬ 
νονται στην απόφαση αυτή (εφεξής η « Αδεια»). 

Άρθρο 1 

1.1 Την ίδρυση, οργάνωση, λειτουργία και έλεγχο του 
Καζίνο που αφορά η παρούσα Άδεια διέπουν οι βασικές 
αρχές του κεφ. Β άρθρο 8 παρ. 1 του Ν. 2160/1993. 

1.2 Ορισμοί: 

Για τους σκοπούς της παρούσης Αδειας και εφ’ όσον 
δεν προβλέπεται άλλως στο παρόν οι όροι που ορίζονται σ’ 
αυτήν έχουν την έννοια που τους αποδίδεται στο Ν. 2160/ 
1993 κεφ. Β άρθρο 8 παρ. 2 εδ. α', β\ γ', δ' και στις σχετι¬ 
κές διατάξεις του Ν. 2206/1994. 

1.3 Πεδίο Εφαρμογής της Άδειας 

1.3.1 Ο Κάτοχος της Αδειας δικαιούται με την παρούσα 
Άδεια να λειτουργήσει και εκμεταλλευθεί μία διεθνούς 
τύπου επιχείρηση Καζίνο στις εγκαταστάσεις του Πόρτο 
Καρράς στη Χαλκιδική. 

1.3.2. Απαγορεύεται στον Κάτοχο της Αδειας η μετα¬ 
φορά της Επιχείρησης Καζίνο εκτός της ως άνω θέσης για 
όλη τη διάρκεια του χρόνου παραχώρησης της άδειας. 

1.3.3. Η χορηγούμενη άδεια είναι: 

α) Οριστική, και δεν επιτρέπεται η χορήγηση προσωρι¬ 
νών αδειών ή οποιαδήποτε λειτουργία της επιχείρησης 
κατά παρέκκλιση από τους όρους που καθορίζονται σ' αυ¬ 
τήν. 

β) Προσωπική, δηλαδή αφορά τη συγκεκριμένη ανώ¬ 
νυμη εταιρεία και τους μετόχους της. 

γ) Ενιαία, δηλαδή δεν μπορεί να διασπασθεί και να 
ασκηθεί ξεχωριστά από κάθε μέτοχο. 

1.3.4. Το Δημόσιο αναλαμβάνει την υποχρέωση για χρο- 

νικά διάστημα δώδεκα (12) ετών από την έναρξη της λει¬ 
τουργίας της επιχείρησης να μη χορηγούνται άλλες άδειες 
λειτουργίες επιχειρήσεων Καζίνων, με εξαίρεση αυτές 
που προβλέπονται από τις διατάξεις της παρ. 1 του άρ¬ 
θρου 1 του Ν. 2206/1994. 

Άρθρο 2 

Εκτέλεση έργων - χρονοδιάγραμμα 

Α. Ο κάτοχος της Αδέας υποχρεούται με μέριμνα, ευ¬ 
θύνη και με δαπάνες του να προβεί στη δημιουργία πολυ¬ 
τελούς συγκροτήματος Καζίνο διεθνών προδιαγραφών 
στις εγκαταστάσεις του Πόρτο Καρράς στή Χαλκιδική. 

Η εκτέλεση του έργου αυτού προϋποθέτει ότι ο Κάτο¬ 
χος της Αδειας σύμφωνα με το άρθρο 7.1 (γ) της Υ. Α. 920/ 
1994 (ΦΕΚ 422Β) και την προσφορά του: έχει συνάψει το 
από 3.8.1994 συμφωνητικό μίσθωσης με την Ανώνυμη 
Εταιρεία «ΤΟΥΡΙΣΤΙΚΗ ΓΕΩΡΓΙΚΗ ΕΞΑΓΩΓΙΚΗ Α.Ε.» για 
τη μίσθωση του Ξενοδοχείου «Σιθωνία Μπήτς» διάρκεια 
12 ετών και θα προβεί στη διαρρύθμιση του χώρου ως 
ακολούθως: 

Στο Ισόγειο, πρώτο όροφο και σε τμήμα της στάθμης 
παραλίας της νοτιοδυτικής πτέρυγας καθώς και σε τμήμα 
του πρώτου ορόφου της βόρειας πτέρυγας του ξενοδο¬ 
χείου «ΣΙΘΩΝΙΑ» του «ΡΟΒΤΟ ΟΑΒΒΑ3 θα γίνουν οι ακό¬ 
λουθες εγκαταστάσεις: 

Κατασκευή Καζίνου συνολικής επιφάνειας περίπου 
3.339 τ.μ. εκ των οποίων: 

- Χώροι για διεξαγωγή παιχνιδιών: 1.347 τ.μ. περίπου 
και 

-Χώροι για λοιπές δραστηριότητες: 1.992 τ.μ. περί¬ 
που. 

Οι χώροι παιχνιδιών χωρίζονται σε τρία κυρία τμήματα: 
α) το χώρο ηλεκτρονικών παιχνιδιών (μηχανές 8Ι.ΟΤ), επι¬ 
φάνειας περίπου 617 τ.μ. που θα περιλαμβάνει περίπου 
425 μηχανήματα με κέρματα β) το χώρο επιτραπέζιων παι- 
χνιδιών, περίπου για 35 τραπέζια, γ) το χώρο του δβίοπ 
ρπνβ. 

Η συνολική επιφάνεια των δύο τελευταίων χώρων θα εί¬ 
ναι 649 τ.μ; 

Επίσης προβλέπεται η δημιουργία 4 μπάρ (ένα για ταυ¬ 
τόχρονη εξυπηρέτηση του Καζίνο και του ξενοδοχείου, 
και από ένα σε καθένα από τους προαναφερόμενους χώ¬ 
ρους παιχνιδιών) αίθουσας πολλαπλών χρήσεων και γρα- 
φειακών χώρων (χώροι διοίκησης και υποστήριξης). 

Επίσης προβλέπεται η εγκατάσταση οροφής πάνω από 
το χώρο του Καζίνο (στη θέση όπου σήμερα υπάρχει τε- 
τραόροφο αίθριο). 

Όσον αφορά την κατασκευή των παραπάνω εγκατα¬ 
στάσεων της παρ. 2 ο κάτοχος της Αδειας υποχρεούται 
να: 

Εχει πλήρη γνώση των συνθηκών που υφίστανται σή¬ 
μερα στην περιοχή, που καλύπτει η Αδεια αυτή, από την 
άποψη γενικών διευκολύνσεων, εξυπηρετήσεων και έρ¬ 
γων υποδομής, κοινής ωφελείας και τις δυνατότητες που 
παρέχουν αυτά. 

Προβεί σε επένδυση σύμφωνα με τους ισχύοντες πολε- 
οδομικούς κανόνες και ρυθμίσεις για το είδος των κτιρίων, 
τη χρήση και άλλα στοιχεία και τις τεχνικές προδιαγραφές 
του Ε.Ο.Τ. 

Προβεί στη λήψη των απαραιτήτων οικοδομικών και λοι¬ 
πών αδειών και εγκρίσεων (περιβαντολλογικών όρων κλπ.) 
με αποκλειστική ευθύνη του σύμφωνα με τους νόμους, 
που εκάστοτε ισχύουν και δεδομένου ότι η χορήγηση της 


παρούσας Άδειας δεν συνεπάγεται οποιαδήποτε δυνατό¬ 
τητα παρέκκλισης από τις ισχύουσες πολεοδομικές διατά¬ 
ξεις. 

- Προβεί στην έγκριση των μελετών εφαρμογής των κτι¬ 
ρίων και λοιπών εγκαταστάσεων από τις αρμόδιες Υπηρε¬ 
σίες του Υ.ΠΕ.ΧΩ.ΔΕ του Υπουργείου Τουρισμού και του 
Ε.Ο.Τ. για τον έλεγχο της συμμόρφωσής τους αφ' ενός 
μεν προς τις ισχύουσες τεχνικές προδιαγραφές και τις κεί¬ 
μενες διατάξεις γενικότερα αφ’ ετέρου δε προς την (Α.Π. 
12/5.8.1994) προσφορά του που έγινε δεκτή από την 
Επιτροπή διεξαγωγής του διαγωνισμού. 

3. Μελλοντικά σχέδια επέκτασης. 

- Ο κάτοχος της Αδειας δικαιούται να επεκτείνει το Κα¬ 
ζίνο σε οποιαδήποτε τοποθεσία εντός του συγκροτήμα¬ 
τος Πόρτο Καρράς υπό την προϋπόθεση ότι τηρούνται οι 
αρχές και διατάξεις του παρόντος. Τυχόν σχέδιο επέκτα¬ 
σης πρέπει να υποβληθεί στην Επιτροπή και να δοθούν 
από αυτήν οι απαραίτητες εγκρίσεις. 

Β. Χρονοδιάγραμμα εκτέλεσης έργου και έναρξής λει¬ 
τουργίας της επιχείρησης Καζίνο. 

1. Ο κάτοχος της Αδειός υποχρεούται να έχει ολοκλη¬ 
ρώσει την κατασκευή και τον εξοπλισμό και να θέσει σε 
λειτουργία όλες τις εγκαταστάσεις της ιδρυθησομένης 
επιχείρησης Καζίνο σύμφωνα με την προσφορά του ως 
εξής: 

α) Του Καζίνο. Εντός 150 ημερών από την ημερομηνία 
χόρήγησης της σχετικής οικοδομικής Αδειας. 

Η ολοκλήρωση των εργασιών κατασκευής και η έναρξη 
της λειτουργίας των παραπάνω εγκαταστάσεων θα πιστο¬ 
ποιηθεί από την αρμόδια Επιτροπή Καζίνων με έκθεσή της 
προς τον Υπουργό Τουρισμού. 

Ο παραπάνω χρόνος εκτέλεσης των έργων μπορεί να 
παρατείνεται μέχρι το 1 /4 αυτού. Μετά τη λήξη της παρα¬ 
πάνω παράτασης θα κινείται η διαδικασία ανάκλησης της 
Άδειας για τη μη έγκαιρη εκτέλεση του έργου και την κή¬ 
ρυξη του κατόχου της Αδειας εκπτώτου. 

2. Η λειτουργία της επιχειρήσεως Καζίνο επιτρέπεται να 
αρχίσει στις προτείνομενες εγκαταστάσεις με την έγκαιρη 
κατά τα ανωτέρω ολοκλήρωση της κατασκευής του Κα¬ 
ζίνο και τη σχετική πιστοποίηση από την αρμόδια Επι¬ 
τροπή. 

Άρθρο 3 

Οικονομικές Υποχρεώσεις Κατόχου Αδειας 
Για την παραχώρηση της Αδειάς για την ίδρυση, λει¬ 
τουργία και εκμετάλλευση της επιχείρησης Καζίνο ο Κά¬ 
τοχος της Αδειάς υποχρεούται και εγγυάται να εκπληρώ¬ 
σει στο ακέραιο όλες τις παρακάτω υποχρεώσεις του σύμ¬ 
φωνα με το Ν. 2206/1994 και την προσφορά του. 

3.1 Οικονομικές υποχρεώσεις προ της παραχώρησης 
της Αδειάς. 

3.1.1 Καταβολή μετοχικού κεφαλαίου. 

Για τη χορήγηση της Αδειάς έχει καταβληθεί από τον 
Κάτοχο της Άδειας εξ ολοκλήρου μετοχικό κεφάλαιο δύο 
(δις) εκατομμυρίων (2.000.000.000) δραχμών βάσει του 
από 28.11.1994 Πραιαικού του Δ.Σ. της Ανώνυμης Εται¬ 
ρείας «ΚΑΖΙΝΟ ΠΟΡΤΟ ΚΑΡΡΑΣ Α.Ε.». 

3.1.2 Καταβολή Χρηματικής Προσφοράς. 

Για την παραχώρηση της παρούσης άδειας ο κάτοχος 
της Άδειας κατέθεσε το ποσό των δρχ. 1.000.000.000 
όπως αποδεικνύεται με το από 17.11.1994 τριπλότυπο εί¬ 
σπραξης της Τράπεζας Ελλάδος (ΥΠΟΚΑΤΑΣΤΗΜΑ 
ΘΕΣΣΑΛΟΝΙΚΗΣ) παρ. 9.2 Υ.Α 920/1994/ΦΕΚ 422Β). 

3.2. Οικονομικές υποχρεώσεις μετά την παραχώρηση 
της Αδειας. 

3.2.1 Επένδυση 

Εντός των προθεσμιών του χρονοδιαγράμματος του άρ¬ 
θρου 2Β ο κάτοχος της Αδειας υποχρεούται να πραγματο¬ 
ποιήσει επένδυση αναλυτικού, ενδεικτικού προϋπολογι¬ 
σμού ως κατωτέρω που θα καλύψει τις δαπάνες κατα¬ 
σκευής και εξοπλισμού της πένδυσης σύμφωνα με τις 
προδιαγραφές της προσφοράς του κατόχου της Αδειας. 

Ενδεικτικός Προϋπολογισμός έργων 

Εξοπλισμός: 1.280.500.000 

Καρασκευή: 1.110.000.000 

3.2.2 Ενδεικτικός αριθμός μηχανημάτων για την έναρξη 
λειτουργίας του Καζίνο. 


Κατά την έναρξη λειτουργίας του Καζίνο ο Κάτοχος της 
Αδειας πρέπει να έχει εγκαταστήσει τουλάχιστον τα παρα¬ 
κάτω παιχνίδια: 


Ρουλέτες 

21 

Μπλάκ-Τζάκ 

• 12 

Μηχανές με κέρματα (δίοΐ ιτιεοίΊίπβδ) 

425 

Μπακαρα-Μπάγκο Πούντο 

1 

ΟεΓΓϊΡββη δίυά 

1 

3.2.3 Νέες θέσεις εργασίας 

0 Κάτοχος της Αδείας μεριμνά για τη δημιουργία των 


παρακάτω θέσεων εργασίας για τους κατοίκους της πε¬ 
ριοχής, ανάπτυξης της επιχείρησης Καζίνο. 

- Κατά το στάδιο της κατασκευής: 48 νέες θέσεις εργα- 
σιάς 

-Για τη λειτουργία του Καζίνο και 

των συνοδευτικών εγκαταστάσεων: 500 νέες θέσεις 
εργασίας. 

3.2.4 Αμεσα Οικονομικά οφέλη για το Δημόσιο. 

α) Ειδικό τέλος υπέρ του Δημοσίου. 

Ο κάτοχος της Αδειας υποχρεούται να καταβάλει στο 
Δημόσιο ειδικό ετήσιο τέλος ποσού 50.000.000 δραχμών 
το οποίο θα αποδίδεται στον Ε.Ο.Τ. με την καταβολή σ’ 
αυτόν μηνιαίως από την έναρξη λειτουργίας του Καζίνο και 
καθ' όλη τη διάρκεια της λειτουργίας των διατάξεων του 
Φ.Π.Α. αναλογικά εφαρμοζομένων για την είσπραξη του 
ποσού αυτού. 

β) Συμμετοχή του Δημοσίου στα μικτά κέρδη των παιχνι- 
διών. 

Ο Κάτοχος της Αδείας υποχρεούται να καταβάλει στο 
Ελληνικό Δημόσιο για τη συμμετοχή του Δημοσίου στα μι¬ 
κτά κέρδη των παιχνιδιών ποσοστό 20% σύμφωνα με το Ν. 
2206/94 (άρθρ. 2 παρ. 8β) και την προσφορά του που 
έγινε αποδεκτή. 

Η συμμετοχή αυτή υπολογίζεται και καταβάλλεται μη¬ 
νιαία και εισπράττεται κατά τις διατάξεις για το Φόρο Προ¬ 
στιθέμενης Αξίας. 

γ) Τέλη και δικαιώματα υπέρ της Τοπικής Αυτοδιοίκη¬ 
σης. 

Οι επιχειρήσεις Καζίνων εξομοιώνονται προς την κατα¬ 
βολή τελών και δικαιωμάτων υπέρ της Τοπικής Αυτοδιοί¬ 
κησης με τις επιχειρήσεις ξενοδοχείων πολυτελείας. 

δ) Λοιπά έσοδα υπέρ του Δημοσίου. 

Ο κάτοχος της Αδειός υπόκειται σε όλες τις υποχρεώ¬ 
σεις για φόρους, τέλη και δικαιώματα που προβλέπονται 
από τους νόμους και αφορούν τη δραστηριότητα των ανω¬ 
νύμων εταιρειών στην Ελλάδα. 

-Τα μικτά κέρδη παιχνιδιών δεν υπόκεινται σε φόρο 
προστιθέμενες αξίας είτε τα μικτά κέρδη πρόερχονται 
από εΙοί ΓπεοΙιίηβδ είτε από άλλα παιχνίδια στο Καζίνο, 

-Τα φιλοδωρήματα δεν αποτελούν μέρος των μικτών 


κερδών παιγνίων αλλά των μικτών κερδών της επιχείρη¬ 
σης. 

ε) Βεβαίωση κάθε φύσης εσόδων του Δημοσίου. 

Με κοινή απόφαση των Υπουργείων Οικονομικών και 
Τουρισμού θα καθορισθούν όλα τα έγγραφα και μηχανικά 
μέσα για τη βεβαίωση κάθε φύσης εσόδων του Δημοσίου 
επί πλέον εκείνων που προβλέπονται από τις γενικές δια¬ 
τάξεις. 

3.2.5 Παρεπόμενα οφέλη για την Εθνική Οικονομία. 

Ο Κάτοχος της Άδειας μεριμνά και εγγυάται σύμφωνα 
με την προσφορά του τα εξής: 

α) Την εισαγωγή κεφαλαίων από το εξωτερικό και την 
πραγματοποίηση των επενδύσεων για την τόνωση της Ελ¬ 
ληνικής Οικονομίας και την ανάπτυξη της περιοχής εγκα¬ 
τάστασης και λειτουργίας του Καζίνο που θα πραγματο¬ 
ποιηθούν όπως περιγράφονται στο άρθρο 2Α της παρού¬ 
σας. 

β) Τη δημιουργία των εγκαταστάσεων και έργων ειδικής 
τουριστικής υποδομής για την προσέλκυση στην Ελλάδα 
υψηλής στάθμης τουριστών, όπως περιγράφονται στο 
άρθρ. 2Α της παρούσας. 

γ) Γ ια τη δημιουργία θέσεων εργασίας για τους κατοί¬ 
κους της περιοχής ανάπτυξης του Καζίνο όπως περιγρά- 
φονται ανωτέρω στο 3.2.3. 

Άρθρο 4 

Λειτουργία του Καζίνο - Εποπτεία - Πληροφορίες 

4.1 Λειτουργία του Καζίνο. 

4.1.10 Κάτοχος της Άδειας υποχρεούται να λειτουργεί 
την επιχείρηση Καζίνο όπως θα εγκρίνεται εκάστοτε από 
την αρμόδια Επιτροπή κατόπιν αιτήσεώς του προς Αυτήν, 
καθ' όλη τη διάρκεια του έτους και σε ωράριο που θα κα¬ 
θορίζεται από την επιχείρηση - μη υποκείμενη σε περιορι¬ 
σμό ωραρίου με εξαίρεση τον αναγκαίο χρόνο για τις επι¬ 
σκευές και συντηρήσεις τους, που θα προεγκρίνονται από 
την Επιτροπή Καζίνων μετά από αίτηση του Κατόχου της 
Άδειας προς Αυτήν και θα παρακολουθούνται από Αυτήν. 

4.1.2 Ο τρόπος λειτουργίας του Καζίνο θα είναι σύμ¬ 
φωνα με τις διαδικασίες που προβλέπονται στην προ¬ 
σφορά και ενεκρίθησαν από την Επιτροπή Καζίνων. 

Ο Κρατικός έλεγχος θα ασκείται κατά τρόπο που δεν θα 
επηρεάζει τη λειτουργία του Καζίνο και χωρίς καμμία χρη¬ 
ματική επιβάρυνση για τον Κάτοχο της Αδείας. 

4.1.3 Ο κάτοχος της Αδειάς υποχρεούται να μεριμνά 
όπως η λειτουργία των παραπάνω και γενικά όλων των 
εγκαταστάσεων του όλου συγκροτήματος διατηρείται 
καθ’ όλη τη διάρκεια της παραχώρησης της Αδειάς εις 
υψηλό τουριστικό επίπεδο και να ασκεί την εκμετάλλευση 
αυτή υποδειγματικά ώστε να ανταποκρίνεται α) στις λει¬ 
τουργικές απαιτήσεις για να εξασφαλίζεται από κάθε 
άποψη η βιωσιμότητα της επιχείρησης και η εξυπηρέτηση 
των πελατών ημεδαπών και αλλοδαπών, β) στις περιβαλ¬ 
λοντικές απαιτήσεις ώστε να προκαλείται η ελάχιστη κοι¬ 
νωνική όχληση από την ανάπτυξη του Καζίνο στο άμεσο 
κοινωνικό και φυσικό περιβάλλον και 

γ) στις οικονομικές υποχρεώσεις προς τους παίκτες και 
το Δημόσιο. 

4.1.4 Κάθε παράβαση των παραπάνω θα συνεπάγεται 
για τον Κάτοχο της Αδειάς τις κυρώσεις της παρ. 5.1. 

4.1.5 Τα παιχνίδια που επιτρέπεται να παίζονται εντός 
του Καζίνο, ο τρόπος διεξαγωγής τους η ηλικία των ατό¬ 
μων που εισέρχονται σ’ αυτά, η διαδικασία εισόδου και 
ωράριο λειτουργίας του Καζίνο καθορίζονται από τις διαδι- 

κασίες των παρ. 7,8,9,10 και 21 του άρθρου 3 του Ν. 
2206/1994. «Λειτουργία των Καζίνων», τις οποίες υπο- 
χρεούται να τηρεί ο Κάτοχος της Αδειας. 

4.1.6 Ο Κάτοχος της Αδειας υποχρεούται να τηρεί τον 
κανονισμό διεξαγωγής εντός του Καζίνου που θα καθορι- 
σθεί με την Υπουργική Απόφαση σύμφωνα με το άρθρ. 3 
παρ. 8 του Ν. 2206/1994. Με την ίδια απόφαση θα ρυθμί¬ 
ζεται η λήψη φιλοδωρημάτων από το προσωπικό. 

4 1,7 Οι προϋποθέσεις πρόσληψης και εργασίας των 
απασχολουμένων στο Καζίνο και κάθε αναγκαίος έλεγχος 
για την τήρηση της δημόσιας τάξης θα καθορισθούν σύμ¬ 
φωνα με τη διάταξη της παρ. 6 του άρθρου 3 του Ν. 2206/ 
1 994 και της παρ. 3 του άρθρου 4 του Ν. 2206/1994. Οι 
κυρώσεις παραβίασης των σχετικών διατάξεων καθορίζο¬ 
νται από την απρ. 6 του άρθρου 4 του Ν. 2206/1994. 

4.2 Εποπτεία των Καζίνων 

4.2.1 Η λειτουργία της Επιχείρησης Καζίνο υπόκειται 
στον έλεγχο του Κράτους, που θα ασκείται από την Επι¬ 
τροπή Εποπτείας της λειτουργίας των Καζίνων. 

4.2.2 Ο διοικητικός έλεγχος ασκείται από το Υπουργείο 
Τουρισμού και περιλαμβάνει τα αναφερόμενα στην παρ. 4 
του άρθρου 3 του Ν. 2206/1994. 

4.2.3 η διαδικασία έλέγχου των μηχανημάτων, των προ¬ 
μηθευτών, των κατασκευαστών ή διανομέων των μέσων 
και υλικών διεξαγωγής των παιχνιδιών περιλαμβανομένων 
των μηχηχανημάτων με νομίσματα θα καθοριστεί με από¬ 
φαση του Υπουργού Τουρισμού κατόπιν εισηγήσεως της 
Επιτροπής. 

Τις άδειες καταλληλότητας χορηγεί η Επιτροπή κατόπιν 
ελέγχου των υποβαλλομένων αιτήσεων με απόφασή της 
που εγκρίνεται από τον Υπουργό Τουρισμού. 

4.2.4 Επιτρέεπται να καθορίζονται, συμπληρώνονται ή 
τροποποιούνται οι προδιαγραφές των μηχανημάτων τα 
επιτρεπόμενα παιχνίδια οι ασκούμενοι έλεγχοι και οι επι¬ 
θεωρήσεις των αρμοδίων οργάνων (άρθρ. 3 παρ. 11 Ν 
2206/1994). 

Άρθρο 5 

Παραβάσεις και κυρώσεις - Ανάκληση της Άδειας - 
Απαγορεύσεις - Πληροφορίες 

5.1 Κυρώσεις παράβασης των όρων λειτουργίας 
Σε περίπτωση παράβασης των όρων λειτουργίας η Επι¬ 
τροπή Εποπτείας κατόπιν προηγούμενης ακρόασης του 
κατόχου της Άδειας με αιτιολογημένη απόφασή της: 

α) Επιβάλλει πρόστιμο από δραχμών ενός εκατομμυρίου 
(1.000.000) μέχρι πεντακοσίων (500.000.000) για κάθε 
παράβαση και σε περίπτωση υποτροπής μέχρι το διπλάσιο 
των ποσών αυτών. 

β) Ανακαλεί προσωρινά μέχρι τρεις (3) μήνες ή οριστικά 
την Άδεια λειτουργίας της επιχείρησης. 

Οι αποφάσεις των παραπάνω περιπτώσεων (α) και (β) 
είναι αμέσως εκτελεστές και δεν υπόκεινται σε ανα¬ 
στολή. 

5.2 Ανάκληση της Άδειας Λειτουργίας 
Ο Κάτοχος της Αδειας κηρύσσεται έκπτωτος και ανακα¬ 
λείται οριστικά η Άδεια λειτουργίας της Επιχείρησης Κα¬ 
ζίνο για τους παρακάτω, ενδεικτικούς λόγους: 

α) Για την κατά παρέκκλιση της Αδειας λειτουργίας της 
Επιχείρησης Καζίνο. 

β) Γ ια τη μη εμπρόθεσμη και προσήκουσα έναρξη και 
εκτέλεση των έργων που αναφέρονται και περιγράφονται 
στο άρθρο 2 της παρούσας καθώς επίσης αναστολή της 
προόδου εκτελέσεως των εργασιών αυτών από υπαιτιό¬ 


τητα του Κατόχου της Αδειάς για σημαντικό χρόνικό διά¬ 
στημα. 

γ) Γ ια την πέρα των δέκα (10) ημερών υπαίτια καθυστέ¬ 
ρηση περί την εμπρόθεσμη καταβολή των παραπάνω 
(άρθρ. 3) οικονομικών υποχρεώσεων (ποσοστών ή παγίων 
ποσών) υπέρ Ε.Ο.Τ., Δημοσίου κ.λ,π. 

δ) Γ ια την κατά σύστημα παρακώλυση του ελέγχου λει¬ 
τουργίας του Καζίνο υπό των αρμοδίων Κρατικών Αρχών 
και Οργάνων. 

ε) Γ ια την αναιτιολόγητη μη άμεση καταβολή των κερ¬ 
δών στους παίκτες του Καζίνο. 

στ) Λόγω θέσεως του Κατόχου της Αδειας υπό καθε¬ 
στώς εκκαθαρίσεως της περιουσίας του ή υπό αναγκα¬ 
στική διαχείριση ή λόγω κηρύξεώς του σε κατάσταση πτω- 
χεύσεως ή λόγω παύσης των πληρωμών. 

ζ) Σε όλες τις παραπάνω περιπτώσεις και σε κάθε άλλη 
περίπτωση που προβλέπεται στην παρούσα ή έκπτωση 
του Κατόχου της Αδειας, η ανάκληση της Αδειας γίνεται 
με απόφαση του Υπουργού Τουρισμού μετά σύμφωνη 
γνώμη της Επιτροπής Εποπτείας των Καζινό και κατόπιν 
προηγούμενης ακρόασης του κατόχου της Αδειας και επι¬ 
φέρει την αυτοδίκαιη ανάκληση όλων των επ' ονόματι του 
Κατόχου της Αδειας αδειών λειτουργίας του Καζίνο. 

5.3 Απαγορεύσεις 

Απαγορεύεται στους υπαλλήλους του Κατόχου Αδειας 
Λειτουργίας του Καζίνου, στα μέλη του Διοικητικού Συμ¬ 
βουλίου, στο Διευθύνοντα Σύμβουλο ή μέτοχο των Κατό¬ 
χων Αδειών λειτουργίας Καζίνων να μετέχουν σε παιχνί¬ 
δια, στοιχήματα ή είσπραξη κερδών άμεσα ή έμμεσα δι’ 
άλλων προσώπων εντός του Καζίνου με το οποίο τελούν 
σε οποιαδήποτε από τις παραπάνω σχέσεις. 

Στους παραβάτες των παραπάνω απαγορεύσεων επι¬ 
βάλλονται οι ποινές της παρ. 5 του άρθρου 4 του Ν 2206/ 
1994. 

5.4 Πληροφορίες 

Για τη χορήγηση πληροφοριών που αφορούν οικονομι¬ 
κές και άλλες δραστηριότητες του Κατόχου της Αδειός και 
τις σχετικές κυρώσεις ισχύουν οι διατάξεις των παρ. 7 και 
8 του άρθρου 4 του Ν. 2206/1994. 

Άρθρο 6 

Γενικές διατάξεις 

6.1 Μεταβίβαση δικαιωμάτων και υποχρεώσεων 

Στο καταστατικό του Κατόχου της Αδειας πρέπει υπο¬ 
χρεωτικά να περιέχονται οι όροι που αφορούν τη μεταβί¬ 
βαση δικαιωμάτων και υποχρεώσεων της Επιχείρησης Κα¬ 
ζίνο σύμφωνα με τις διατάξεις των παρ. 12 έως 20 του άρ¬ 
θρου 3 του Ν. 2206/1994. 

6.2 Κάθε διάταξη που θεσπίζει προνόμιο ή προνομιακή 
μεταχείριση υπέρ οποιουδήποτε φυσικού ή νομικού προ¬ 
σώπου σε σχέση με την ίδρυση και λειτουργία Καζίνου δεν 
ισχύει. Επίσης δεν έχουν ισχύ οι διατάξεις του Κεφαλαίου 
Β του Ν. 2160/1993 πλην του άρθρου 8 παρ. 1 και παρ. 2 
εδάφ. α', β', γ' και δ'. 

6.3 Οι στο Ν. 2206/94 προβλεπόμενες να εκδοθούν 
Υπουργικές αποφάσεις κατ’ ουδένα τρόπο θα αυξάνουν 
τις οικονομικές υποχρεώσεις του Κατόχου της Άδειας ή 

θα επιβαρύνουν γενικώς τη θέση του, δεδομένου ότι όλες 
οι οικονομικές υποχρεώσεις του Κατόχου της Αδειός ορί¬ 
ζονται με την παρούσα Αδεια. 

Άρθρο 7 

Επίλυση διαφορών 

Με εξαίρεση τις περιπτώσεις για τις οποίες προβλέπε- 
ται στην Άδεια αυτή άλλος τρόπος ρύθμισης, κάθε διά¬ 
φορό, διένεξη ή διαφωνία του Δημοσίου ή του Ε.Ο.Τ. και 
του Κατόχου της Αδειας από την εφαρμογή της Άδειας 
αυτής, που αφορά την ερμηνεία ή την εκτέλεση των όρων 
της, την έκταση των δικαιωμάτων και υποχρεώσεων του 
Δημοσίου και του Κατόχου της Αδειας και γενικά οποιοδή- 
ποτε ζήτημα που θα προκόψει από την Άδεια αυτή λύεται 
από τα Ελληνικά Δικαστήρια, που εφαρμόζουν την ελλη¬ 
νική νομοθεσία συμπεριλαμβανομένου και του Νόμου 
2206/1994 «Ίδρυση, Οργάνωση, Λειτουργία, έλεγχος 
Καζίνων και άλλες διατάξεις» χωρίς να λαμβάνονται 
υπόψη οι διατάξεις του Ιδιωτικού Διεθνούς Δικαίου. 

Ο Κάτοχος της Αδειάς δια της παρούσης συναινεί στην 
υπαγωγή του στην δικαιοδοσία και δωσιδικία των Ελληνι¬ 
κών δικαστηρίων στην Αθήνα και δια της παρούσας παραι- 
τείται κάθε δικαιώματος αμφισβητήσεως της δικαιοδο¬ 
σίας και δωσιδικίας αυτής με την προβολή λόγων ελλεί- 
ψεως αρμοδιότητας ή άλλων λόγων. 

Άρθρο 8 

Δικαιώματα του Δημοσίου 

Η εκ μέρους του Δημοσίου ή του Ε.Ο.Τ. ή των οργάνων 
τους τυχόν ανοχή παράβασης ή καταστρατήγησης κά¬ 
ποιου όρου της Άδειας αυτής σε καμμιά περίπτωση δύνα- 
ται να θεωρηθεί σαν έγκριση ή παραίτηση από δικαιώμα¬ 
τος του Δημοσίου ή του Ε.Ο.Τ. 

Άρθρο 9 

Παραίτηση από Δικαίωμα προς ακύρωση της Αδειας. 

Ο Κάτοχος της Αδειάς αναγνωρίζει την παρούσα Άδεια 
έγκυρη και ισχυρά και παραιτείται του δικαιώματος του ν’ 
αμφισβητήσει αυτή για οποιοδήποτε λόγο ακόμα και για 
τις περιπτώσεις των άρθρων 178, 179,281 και 388 του 
Α.Κ. 

Άρθρο 10 
Γενικοί όροι 

10.1 Αλληλογραφία 

Οποιαδήποτε επίσημη αλληλογραφία μεταξύ του Δημο¬ 
σίου και του Κατόχου της Αδειάς θ’ αποστέλλεται στις πα¬ 
ρακάτω Διευθύνσεις. 

Εάν απευθύνεται προς την Επιτροπή Εποπτείας: 
ΥΠΟΥΡΓΕΙΟ ΤΟΥΡΙΣΜΟΥ 
ΕΠΙΤΡΟΠΗ ΕΠΟΠΤΕΙΑΣ ΚΑΖΙΝΩΝ 
ΟΔΟΣ ΑΜΕΡΙΚΗΣ 2 
5ος ΟΡΟΦΟΣ - ΓΡΑΦΕΙΑ 517-518 
105 64 ΑΘΗΝΑ - ΕΛΛΑΔΑ 

ΤΗΛ. 3221239 ΡΑΧ 3232605 

εάν απευθύνεται προς τον Κάτοχο της Αδειας 

«ΚΑΖΙΝΟ ΠΟΡΤΟ ΚΑΡΡΑΣ Α.Ε.» 

ΟΔΟΣ: ΦΡΑΓΚΙΝΗ 9 
ΘΕΣΣΑΛΟΝΙΚΗ 

ή σε άλλη διεύθυνση που νομίμως θα γνωστοποποιη- 
θεί στο Υπουργίο Τουρισμού και τόν Κάτοχο της Αδειας. 

10.2 Γλώσσα. 


Το ελληνικό κείμενο της παρούσας Αδειας υπερισχύει 
οποιαδήποτε μεταφράσεως. 

Άρθρο 11 

Η ισχύς της παρούσης αποφάσεως αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Δεκεμβρίου 1994 

Ο ΥΠΟΥΡΓΟΣ 

ΔΙΟΝΥΣΙΟΣ ΛΙΒΑΝΟΣ 
-♦- 

Αριθ. 20509 (8) 

Σύσταση ίδιου Νομικού Προσώπου με το όνομα «ΚΕΝΤΡΟ 
ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΑΓΙΟΥ 
ΘΩΜΑ» στη Κοινότητα Αγίου θωμά Ν. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/ 
89) σε συνδυασμό με τις όμοιες του άρθρου 41 παρ. δ του 
Ν. 2218/1994 του άρθρου 11 του Ν. 2130/93. 

2. Την 86/1994 απόφαση του Κοινοτικού Συμβουλίου 
Αγίου θωμά του Νομού Βοιωτίας, αποφασίζουμε: 

1. Συστήνουμε ίδιο Νομικό Πρόσωπο Δημοσίου Δικαίου 
με το όνομα «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩ¬ 
ΜΕΝΩΝ ΑΓΙΟΥ ΘΩΜΑ» στη Κοινότητα Αγίου θωμά Ν. 
Βοιωτίας. 

2. Ο σκοπός του Νομικού αυτού Προσώπου που συνι- 
στάται σε εφαρμογή προγράμματος εξωϊδρυματικής προ¬ 
στασίας υπερηλίκων, είναι η παροχή ιατροκοινωνικής προ¬ 
στασίας στα ηλικιωμένα άτομα της περιοχής της Κοινότη¬ 
τας Αγίου - θωμά, ώστε αυτά να παραμείνουν ισότιμα 
μέλη στην οικογένεια και στην Κοινότητα. 

3. Πόροι του Νομικού Προσώπου είναι: 

α) Η ετήσια επιχορήγηση από την Κοινότητα ποσού 
1.000.000 δρχ. 

β) Επιχορήγηση και κάθε άλλη παροχή του Κράτους, 
είτε απ’ ευθείας προς το Νομικό Πρόσωπο, είτε προς την 
Κοινότητα Αγίου θωμά για το Νομικό τούτο πρόσωπο. 

γ) Κάθε είδους συνδρομές, εισφορές, δωρεές, λαχειο- 
φόρους, κληρονομιές και κληροδοσίες. 

δ. Έσοδα από την συμβολική χρηματική συμμετοχή με¬ 
λών που έχουν ανάγκη προστασίας. 

ε) Εισπράξεις από το αντίτιμο πραγμάτων ή υπηρεσίν 
που παρέχονται από το Νομικό Πρόσωπο, 
στ) Πρόσοδοι από την ίδια αυτού περιουσία, 
ζ) Κάθε άλλη νόμιμη πρόσοδος. 

4. Διοίκηση του Νομικού Προσώπου 

Το Νομικό Πρόσωπο διοικείται από πενταμελές (5) Διοι¬ 
κητικό Συμβούλιο που αποτελείται από τους: 

α. Τον εκάστοτε Πρόεδρο που ορίζεται με απόφαση του 
Κοινοτικού Συμβουλίου και είναι ο Πρόεδρος της Κοινότη¬ 
τας ή άλλο μέρος αιρετό ή μή που ορίζεται από αυτούς. 

β. Ένα Κοινοτικό Σύμβουλο που ορίζεται με απόφαση 
Κοινοτικού Συμβουλίου. 

γ. Ένα αιρετό μέλος του Νομικού Προσώπου που εκλέ¬ 
γεται, ανάμεσα στα μέλη του, από αυτά. 

δ. Ένα αιρετό εκπρόσωπο των εργαζομένων στο νομικό 
πρόσωπο. 

ε. Ένα δημότη που ορίζεται με απόφαση του Κοινοτικού 

Συμβουλίου ανάμεσα σε πρόσωπα που ασχολούνται με 
κοινωνική δράση ύστερα από σχετική πρόταση του Προέ¬ 
δρου. 

Το Διοικητικό Συμβούλιο εκλέγει από τα μέλη του τον 
Αντιπρόεδρο και Γραμματέα αυτού. 

Η θητεία του Δ.Σ. ακολουθεί την Κοινοτική περίοδο. 

Μέχρι να εκλεγούν τα αιρετά μέλη με τα στοιχεία γ-δ ή 
μέχρι να πληρωθεί οποιαδήποτε θέση μέλους που κενού- 
ται το Δ.Σ. λειτουργεί με την ελλιπή σύνθεσή του αντ’ αυ¬ 
τού που απαιτείται για τον σχηματισμό απαρτίας. 

5. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον πρόεδρο και όταν αυτός απου¬ 
σιάζει ή κωλύεται από τον αντιπρόεδρο. 


6. Από τις διατάξεις αυτής τηα απόφασης προκαλείται 
δαπάνη σε βάρος του προϋπολισμού της Κοινότητας 
Αγίου θωμά ύψους 1.000.000 δρχ. η οποία θα προβλε- 
φθεί στο προϋπολογισμό έτους 1995 και τα επόμενα έτη 
με στοιχεία Κ.Α. 212.9. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 30 Δεκεμβρίου 1994 

Ο Νομάρχης 
ΣΠ. ΚΟΤΣΙΑΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ αηό το 1833 


Διεύθυνση 

Ταχ. Κώδικας 
ΤΕΙ.ΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ 6Π 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από Θ.ΟΟ' έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 

--—-—-—-—-1 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

*Τμήμα πληροφόρησης: Για τα δημοσιεύματα των ΦΕΚ Σολωμού 5-1 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δοέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α’ Δρχ. 

15.000 

Δρχ. 

750 

β) » 

» 

» 

Β' 

» 

30.000 

» 

1.500 

γ) » 

» 

» 

Γ' 

» 

10.000 

» 

500 

δ) » 

» 

» 

Δ' 

» 

30.000 

» 

1.500 

ε) » 

» 

» 

Αναπτυξιακών Πράξεων 

» 

20.000 

» 

1.000 

στ) » 

» 

» 

Ν.Π.Δ.Δ. 

» 

10.000 

» 

500 

ζ) » 

» 

» 

ΠΑΡΑΡΤΗΜΑ 

» 

5.000 

» 

250 

η) » 

» * 

» 

Δελτ. Εμπ.8» Βιομ. Ιδ. 

» 

10.000 

» 

500 

θ) » 

» 

» 

Αν. Ειδικού Δικαστηρίου 

» 

3.000 

» 

150 

ι) » 

» 

» 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














